PNB Scam ના માસ્ટરમાઇન્ડ નિરવ મોદી હાલ ફરાર છે. હાલ તે વાતની પણ સ્પષ્ટતા નથી થઇ કે તે ક્યાં છે. પંજાબ નેશનલ બેંક સાથે કૌભાંડ કરનાર નિરવ મોદીએ હવે એક પત્ર લખી આ મામલે સ્પષ્ટતા આપી છે. તેણે કહ્યું કે પીએનબીએ આ વાતને સાર્વજનિક કરીને જે દેવુ છે તેને ચૂકવવા તમામ રસ્તાઓ પણ બંધ કરી દીધા છે. નિરવ મોદીએ દાવો કર્યો છે કે પીએનબી જેટલી રકમ જણાવી રહી છે તેના કરતા સાચી રકમ ખૂબ જ ઓછી છે. નિરવ મોદીએ આ પત્ર ગત 15/16 ફેબ્રુઆરીએ લખ્યો હતો. આ પત્રમાં નિરવ મોદીએ પોતાની વાત રાખતા જણાવ્યું હતું કે તેનું પાસે ખાલી 5,000 કરોડ જેટલું જ દેવું છે. બેંકને લખેલા આ પત્રમાં નિરવ મોદીએ કહ્યું કે મારી કંપનીઓ વિરુદ્ધ દરોડા અને સંપત્તિ જપ્ત કરવાની પ્રક્રિયા શરૂ થઇ ગઇ છે. જે કારણે મારી દેવુ ચૂકવવાની ક્ષમતા હવે નથી રહી.